لیبیا-نین باش ناظیری فایزالسراج اولوسلار آراسی جینایت محکمه‌سیندن (UCM) اؤلکه‌نین دوغوسونداکی قانون‌سوز قوه‌لرین باشچی‌سی خفتره صادق سلاحلی‌لارین تؤرتدیگی جینایت‌لرین عاجیل اولا‌راق آراشدیرماق اوچون ایشچی قروپو گؤندریلمه‌سینی ایسته‌ییب.
لیبیا خاریجی ایشلر ناظیرلیگی‌نین سؤزچوسو محمد الکبلاوی توییتر حسابیندان وئردیگی آچیقلامایا گؤره، السراج اولوسلار آراسی جینایت محکمه‌سینی خفتر سلاحلی‌لاری‌نین تؤرتدیک‌لری جینایت‌لری آراشدیرماق اوچون بیر قروپ گؤندرمه‌یه چاغیریب.
گؤندریله‌جک اکیپه لازیمی دستکین وئریله جگینی وعد ائدن السراج جینایت‌لرین جزا‌سیز قالماسی‌نین خفتر سلاحلی‌لارینی رواندا و بوسنی و هرزگوینا-دا باش وئرن سوی قیریم و نازی لرین ایشله دیگی جینایت‌لریندن بری مثلی گؤرولمه‌میش جینایت‌لر تؤرتمه‌یه تشویق ائتدیگینی بیلدیریب.
آچیقلامایا گؤره، السراج خفتره سلاحلی‌لاری‌نین سیویل لره، سیویل هاوا لیمان‌لارینا، قاچقین لارین قالدیغی سیغینا‌جاق‌لارا هوجومونو و میللت وکیلی سهام سرقیوه نین بنغازی-ده کی ائوین‌دن قاچیریلماسینی محاربه و اینسانلیغا قارشی جینایت کیمی قیمتلندیریب.
قئید ائدک کی، خفتر سلاحلی‌لاری میللت وکیلی سهام سرقیوه نی ژوئیه آیین‌دان بری نامعلوم یئرده توتور.
اولوسلار آراسی جینایت محکمه‌سی‌نین باش ساووجی‌سی فاتوو بنسوودا 22 ژوئن ده لیبیا-دا اورتایا چیخاریلان کوتلوی مزارلیغین "محاربه جینایت‌لری" و یا "اینسانلیغا قارشی جینایت‌لره" دلیل اولا بیله جگینی ایفاده ائدیب.
24 ژوئن تاریخینده بمت لیبیا-یا دستک میسیونوندان (UNSMIL) ائدیلن یازیلی آچیقلامادا لیبیا-داکی حادثه‌لرین آراشدیریلماسی اوچون بمت اینسان حقوق‌لاری شوراسی ایله علاقه‌لی لیبیا اولوسلار آراسی آراشدیرما کمیسیونونون یارادیلدیغی اعلان ائدیلمیشدی.
